Diari Oficial de la Generalitat Valenciana


Sumari del DOGV 5510, del 11-05-2007 (2007/4669)

ACORD de 28 de febrer de 2007, de la Comissió Territorial d'Urbanisme de València, relatiu a l'homologació i el pla de reforma interior de millora de la unitat d'actuació 11 àrea població d'Oliva.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5510

Data del DOGV
:   11-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4669


Data del document
:   28-02-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Oliva
    * pla d'urbanisme

En relació amb l'homologació i el Pla de reforma interior de millora unitat d'actuació 11 àrea població, remés per l'Ajuntament d'Oliva, cal ressaltar els següents antecedents i fonaments jurídics:  
Antecedents  
1. Tramitació municipal  
El projecte es va sotmetre a informació pública mitjançant un acord del Ple de l'Ajuntament en sessió celebrada el dia 29 de setembre del 2005. Una vegada transcorregut el corresponent període d'exposició pública (DOGV núm. 5118, de data 20 d'octubre del 2005, i anunciat en el diari Levante de data 13 d'octubre), en el qual no es van presentar al·legacions, sobre el projecte va recaure acord plenari d'aprovació provisional en data 29 de desembre del 2005.  
2. Documentació  
El projecte consta de document homologació, Pla de reforma interior de millora - que conté memòria i plànols d'informació i ordenació ?, i expedient administratiu.  
3. Objecte  
El projecte té com a objecte el desenvolupament de la unitat d'actuació 11, classificada com a sòl urbà, que fins a la data no ha pogut ser-ho a causa de l'alteració de l'àmbit, conseqüència de la modificació puntual del Pla general per raó de les sentències dictades pel TSJ (recurs 29/92) i pel TS (25/03/1999). A més, l'ordenació i la zonificació de la unitat d'actuació 11 es veu afectada pel Protocol de col·laboració entre la COPUT (ara conselleria de Territori i Habitatge) i l'Ajuntament d'Oliva per a la concreció de les actuacions derivades del Projecte de connexió ferroviària Gandia-Oliva, subscrit el 18 de setembre del 2002, que provoca l'ampliació en l'amplària del carrer en projecte núm. 1, que passa d'una amplària de 20 metres a 30 metres.  
L'àmbit d'actuació té una superfície total de 38.727,03 m² i limita, al nord i a l'est amb la unitat d'actuació núm. 15, al sud amb el passeig Gregori Mayans i Ciscar i a l'oest amb el passeig Francisco Brines.   
Les determinacions de major rellevància del projecte són:  
Homologació  
L'objecte del document d'homologació és, com no està el Pla general d'Oliva adaptat a la Llei 6/1994, de 15 de novembre, reguladora de l'activitat urbanística (d'ara endavant LRAU), diferenciar i delimitar l'ordenació estructural de la detallada de l'àmbit i a més, en aquest cas, proposar una sèrie de modificacions estructurals com són:  
- Carrer en projecte núm. 1, amb una amplària (modificada i ampliada) de 30 metres.  
- Ampliació del passeig Francisco Brines, a 26 metres d'amplària.  
- Prolongació del passeig Gregori Mayans i Ciscar, amb una franja longitudinal de zona verda de 805 m² de superfície i un vial de servei de 5 metres d'amplària, ambdós per a integrar-se en el passeig ja existent.  
La principal modificació es produeix per l'ampliació a 30 metres del vial c/ en projecte núm. 1, per a fer complir el Protocol de col·laboració entre la COPUT i l'Ajuntament d'Oliva per a la concreció de les actuacions derivades del Projecte de connexió ferroviària Gandia-Oliva; tot això, amb l'objectiu d'igualar i homogeneïtzar les alineacions d'aquest tram de nou viari estructurant a l'existent en els trams anteriors del carrer Pare Antoni.  
Fitxes de planejament i fitxa de gestió  
ACORD de 28 de febrer de 2007, de la Comissió Territorial d'Urbanisme de València, relatiu a l'homologació i el Pla de reforma interior de millora de la unitat d'actuació 11 àrea població d'Oliva. [2007/4669]Conselleria de Territori i HabitatgeUnitat d'actuació 11 àrea població - municipi   
CARACTERITZACIÓ   
Classificació del sòl: Urbà   
Zona d'ordenació normes subsidiàr.: Residencial eixample   
Ús dominant: Residencial   
Usos compatibles: habitatge, hoteler, comercial, oficines, cultural, esportiu, sanitari, religiós, recreatiu, artesanal, magatzems i aparcaments.  
Usos prohibits: Industrial  
   
SUPERFÍCIES   
Superfície total: 38.727,03 m²   
Superfície dotacional: 19.244,12 m²   
Superfície parcel·les edificables: 19.482,91 m²   
APROFITAMENT   
Edificabilitat total: 111.426,51 m²t   
Índex edificabilitat bruta (IEB): 2,86 m²t/ m²s   
ALTRES DETERMINACIONS   
Sistema de gestió: Directa   
Es crea un nou article, el 123 bis, en les normes urbanístiques (NNUU d'ara endavant) del Pla general aplicables a la UA núm. 11, amb el text següent:  
"Art. 123 bis  
A. El present article regula les condicions urbanístiques aplicables a la unitat d'actuació núm. 11:  
1. Tipologia: Serà la d'edificació segons alineació del vial.  
2. Parcel·la mínima edificable: serà la consignada en l'article 121.4 de les NNUU  
3. Línia de façana: L'edificació es realitzarà seguint l'alineació oficial.  
4. Altura màxima i nombre de plantes:  
- Illes de cases I, II i III: VII plantes (inclosa la baixa) - 24 metres.  
- Illes de cases IV, V i VI: VI plantes (inclosa la baixa) - 20 metres.  
5. Profunditat màxima edificable: 18 metres.  
6. Resta de paràmetres: segons el que estableix l'article 121.  
B. Tindran la consideració de xarxa estructurant els següents elements de la xarxa de dotacions:  
1. Carrer en projecte núm. 1, amb una amplària de 30 metres.  
2. Ampliació del passeig Francisco Brines, a 26 metres d'amplària.  
3. Prolongació del passeig Gregori Mayans i Ciscar (amb una franja longitudinal de zona verda de 805 m² de superfície i un vial de servei de 5 metres d'amplària)  
C. Les condicions establides en la lletra A d'aquest article i en el plànol d'ordenació tindran la consideració d'ordenació detallada.  
D. La forma d'actuació serà de la d'actuació integrada per mitjà de gestió directa."  
Pla de reforma interior de millora  
Amb l'objecte de fer complir el Protocol de col·laboració entre la COPUT i l'Ajuntament d'Oliva per a la concreció de les actuacions derivades del Projecte de connexió ferroviària Gandia-Oliva i a causa de les modificacions del Pla general que han alterat l'àmbit de la UA, s'han proposat dues modificacions a l'ordenació detallada establida en el Pla general:  
- Alineació del carrer en projecte núm. 1  
- Altura màxima edificable en tres de les sis illes de cases de la UA.  
Aquestes modificacions es deuen, sobretot, a la voluntat de mantindre una coherència amb l'ordenació estructural proposada en l'homologació; per això, en ampliar-se de 20 a 30 metres l'amplària del vial en projecte núm. 1, es produeix una reducció de la superfície apta per a l'edificació. Açò ha obligat, per a respectar l'aprofitament objectiu, a modificar l'altura de tres de les sis illes de cases de l'àmbit, passant de sis a set plantes.  
4. tramitació autonòmica  
Durant la tramitació de l'expedient s'han sol·licitat els informes següents:  
- Institut Valencià de l'Habitatge (IVHSA)  
- conselleria de Territori i Habitatge. DG d'Habitatge i Projectes Urbans  
- conselleria d'Infraestructures i Transports. DG de Transports  
5. Aigua i sanejament  
Amb data 9 de març del 2006, Fermín Moratal Climent, com a tècnic responsable del funcionament de les instal·lacions de l'estació depuradora d'aigües residuals d'Oliva, emet un informe favorable del següent tenor literal:  
«Després d'examinar el Projecte d'urbanització que forma part de l'alternativa tècnica del Programa per a la unitat d'actuació núm. 11 i que ha sigut provisionalment aprovat per l'Ajuntament i estudiades les característiques tècniques de la xarxa separativa d'aigües residuals prevista en el projecte, la relativa proximitat del sector a les instal·lacions de l'EDAR municipal i la densitat de l'edificació prevista, ha d'informar-se en el sentit de considerar que les instal·lacions de l'EDAR municipal resultaran suficients per a atendre i prestar el servei a l'increment poblacional previst.»  
En data 13 de març del 2006, Sucesores de Pascual Bolinches, SL, com a entitat concessionària del servei públic d'abastiment, subministrament i distribució d'aigua potable d'Oliva, emet un informe favorable que conclou així:  
«Després d'examinar el Projecte d'urbanització que forma part de l'alternativa tècnica de programació compresa en l'àrea de la unitat d'actuació núm. 11, inclosa dins de l'àmbit territorial de la concessió indicada, aquesta concessionària considera que la xarxa d'abastiment d'aigua prevista per a aquesta unitat d'actuació resulta suficient i reuneix la capacitat d'abastiment per a l'increment poblacional previst.»  
Durant la sessió de la Comissió Territorial d'Urbanisme, la vocal representant del Ministeri de Medi Ambient aporta un informe explicatiu del seu vot contrari a l'aprovació del projecte. El contingut d'aquest informe és el següent:  
«L'article 25.4 del Text refós de la Llei d'aigües (TRLA, aprovat per Reial decret legislatiu 1/2001, de 20 de juliol; i modificat per la Llei 11/2005, de 22 de juny) exigeix que els actes i plans que les comunitats autònomes hagen d'aprovar en l'exercici de les seues competències sobre l'ordenació del territori i urbanisme han de comptar amb l'informe previ de les confederacions hidrogràfiques. Aquest informe ha de versar sobre la possible afecció de l'actuació al domini públic hidràulic o a les seues zones de servitud i policia, sobre l'existència de recursos hídrics suficients per a satisfer les noves demandes plantejades, i sobre la possible incidència de l'actuació en el règim de corrents. L'informe s'entendrà desfavorable si no s'emet en el termini establit a l'efecte.»  
Per la seua banda, l'article 19.2 de la Llei de la Generalitat Valenciana 4/2004, d'ordenació del territori i protecció del paisatge - LOTTP - (modificada per Llei 16/2005), determina que la implantació d'usos residencials, industrials, terciaris, agrícoles o altres que impliquen un increment del consum d'aigua, requerirà la prèvia obtenció d'informe de l'organisme de conca competent, sobre la seua disponibilitat i compatibilitat amb les previsions dels plans hidrològics, a més de la no afecció o menyscabament a altres usos existents legalment implantats; la qual cosa requereix títol habilitant mitjançant una resolució adoptada en expedient administratiu amb audiència a tercera afectada i anàlisi de compatibilitat amb la planificació hidrològica. La conjunció dels tres extrems sobre els quals ha de manifestar-se l'informe, suposa necessàriament l'existència de drets d'aigua, i no pot identificar-se la disponibilitat amb l'existència de recursos hídrics.  
De la mateixa manera, cal assenyalar que la disposició addicional segona de la Llei 13/2003, reguladora del contracte de concessió d'obres públiques, de 23 de maig, en relació amb l'article 83.3 de la Llei 16/2005, urbanística valenciana, estableix que l'administració General de l'Estat emetrà un informe en la instrucció dels procediments d'aprovació, modificació o revisió dels instruments de planificació territorial i urbanística que puguen afectar l'exercici de les competències estatals i que aquest informe té caràcter vinculant.  
Així mateix, la interlocutòria de la sala contenciosa administrativa del Tribunal Superior de Justícia de la Comunitat Valenciana (mesures cautelars núm. 1/001003/9005-DCV), de 15 de gener del 2007, en el si del procés instruït per recurs 1003/2006 interposat per l'administració de l'Estat contra l'acord de 30 de juny del 2006 dictat per aqueixa Comissió Territorial d'Urbanisme, d'aprovació de l'homologació modificativa i Pla parcial sector el Pinaret, en terme municipal d'Ador, estableix tres qüestions essencials:  
1. Que l'informe de l'organisme de conca és preceptiu, la Comunitat Autònoma no pot legislar sobre la forma, mode i manera en què l'Estat ha d'exercir les seues competències, ni pot substituir la seua intervenció mitjançant norma autonòmica.  
2. Que l'informe que puga emetre una presumpta entitat col·laboradora autoritzada per al subministrament - tal com al·ludeix l'art. 19.2 de la LOTPP - no pot substituir l'informe de l'organisme de conca.  
3. Que l'informe previ de l'organisme de conca és requisit necessari perquè la Generalitat Valenciana (fins i tot per l'Ajuntament) puga aprovar un instrument de planejament, quan es donen les condicions de l'art. 25 TRLA.  
A més de l'anterior, la legitimació de les entitats col·laboradores ha d'estar avalada per una inscripció en un registre a l'efecte, l'administració del qual correspon a la mateixa Generalitat Valenciana; tot això, emparat per normativa específica sobre la seua regulació. Respecte d'això, el Decret 229/2004, de 15 d'octubre, del Consell de la Generalitat, que regula les funcions de les entitats col·laboradores en matèria de qualitat ambiental i crea i regula el seu registre - aprovat per cert després de la LOTPP - no pareix emparar les funcions a què al·ludeix el precepte de l'art. 19.2 LOTPP. No es té constància de l'existència d'una altra norma reguladora d'aquestes entitats. Es desconeix també si les condicions de la possible concessió per al subministrament d'abastiment o l'objecte social de la mercantil la possibiliten per a emetre els informes en qüestió.  
En conseqüència, ha de concloure's necessàriament que les empreses subministradores no tenen legitimitat, idoneïtat i capacitat per a informar sobre drets d'aigua, competència originària, exclusiva i per tant insubstituïble dels organismes de conca.  
D'altra banda, atesa la complexitat dels expedients sotmesos a la Comissió, el fet de no disposar de la documentació necessària per a emetre l'informe, amb l'antelació suficient per a poder ser estudiada, analitzada i valorada impossibilita que aquest membre de la Comissió puga exercir de manera adequada la funció per a la qual ha sigut designat, la qual cosa pot suposar infracció de l'article 24 de la Llei 30/1992, de règim jurídic de les administracions públiques i procediment administratiu comú, com també contravindre la doctrina jurisprudencial respecte d'això; i pot fins i tot constituir una possible vulneració de l'article 23.2 de la Constitució espanyola.  
Per tot el que s'ha exposat, i tinguts en compte tots els arguments anteriors, han de fer-se addicionalment les següents precisions i consideracions sobre l'expedient de referència, que se sotmet a la Comissió Territorial:  
- Consta la presentació d'informe emés per la mercantil Aigües Bolinches, que pretesament es pronuncia en relació als aspectes competencials exclusius d'aquest organisme de conca. En concret, manifesta disposar de recursos hídrics suficients per a atendre el consum de l'increment poblacional previst en la modificació proposada, suposadament a càrrec del sistema de captació que gestiona.  
Per això, l'informe referit abans és manifestament insuficient a l'efecte pretés ja que no conté dades, documents o justificacions sobre l'origen del subministrament, volums actualment subministrats, titularitat de les captacions i els seus drets, qualitat i idoneïtat de les aigües per a l'ús pretés, tractament necessari si és el cas, infraestrucUA NÚM. 11 ÀREA POBLACIÓ PGOU PRI MILLORA (nou mesurament)   
Superfície UA 41.731 m²s 38.727,03 m²s   
Zona verda - 2.760 m²s   
Equipament - -   
Xarxa viària - 16.484,12 m²s   
Superfície dotacional total 21.700 m²s  
 19.244,12 m²s  
\* \* \* \* \*  
UA Nº 11 AREA POBLACION PGOU PRI MEJORA (nueva medición)   
Superficie UA 41.731 m²s 38.727,03 m²s   
Zona verde - 2.760 m²s   
Equipamiento - -   
tures necessàries per al subministrament addicional, com tampoc indica les possibles repercussions sobre altres usos preexistents legalment implantats. No fa cap menció a la compatibilitat amb la planificació hidrològica.  
- La Confederació Hidrogràfica del Xúquer va rebre ofici (Registre d'Entrada: 30.753 de 22-12-2006) de sol·licitud formulada pel director territorial de la conselleria de Territori i Habitatge, relativa a l'emissió d'informe de convalidació de l'informe emés per la concessionària (a la qual s'al·ludeix en el punt anterior), que no pot entendre's de cap manera com una sol·licitud d'informe l'empara ni de l'art. 25.4 TRLA ni de l'art. 19.2 LOTTP, ja que eludeix molts dels aspectes intrínsecs a ambdós preceptes, relacionats en la primera pàgina d'aquest vot particular. L'informe és preceptiu encara que es tracta d'una unitat d'execució sobre sòl urbà no desenvolupat, la qual cosa es pretén fer ara, suposant per això noves demandes de recurs hídric. No es va aportar cap documentació diferent de l'informe de la mateixa concessionària, manifestament insuficients als efectes pretesos.  
Per tot l'anteriorment exposat, el representant del Ministeri de Medi Ambient en la Comissió Territorial d'Urbanisme de València vota en contra de la proposta d'aprovació de l'actuació urbanística de referència, sol·licitant que aquest vot particular conste en l'acta de la sessió, i que s'incorpore a aquesta i a l'expedient 2006.0020 el present escrit que sustenta i fonamenta aquest vot."  
No obstant això, la majoria dels integrants de la Comissió Territorial considera que l'article 25-4 del Text refós de la Llei d'aigües exigeix informe de la Confederació Hidrogràfica per als plans urbanístics, únicament quan comporten noves demandes de recursos hídrics, la qual cosa no ocorre en aquest cas; ja que es tracta de sòl urbà, sense que s'altere per a res l'edificabilitat ja prevista en el Pla general. En conseqüència, no pot entendre's que el PRI comporte una nova demanda de recursos hídrics. No resulta d'aplicació doncs l'article 25-4 de la Llei d'aigües.  
6. Planejament vigent  
Oliva compta amb Pla general, aprovat per la Comissió Territorial d'Urbanisme de 30 de novembre de 1982.  
7. Informe comissió informativa  
La Comissió Informativa de la Comissió Territorial d'Urbanisme de València, en sessió celebrada el 28 de febrer del 2007, amb el vot favorable de tots els vocals presents excepte el representant de la Confederació Hidrogràfica del Xúquer que l'emet en sentit desfavorable, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
1. Justificació de la reserva dotacional  
La reserva dotacional prevista en l'homologació i el Pla de reforma interior de millora és superior proporcionalment a la que estava prevista en el Pla general d'Oliva a causa de l'ampliació del vial en projecte núm. 1, encara que en superfície real disminueix ja que com a resultat de mesuraments topogràfics la superfície total de l'àmbit de la UA s'ha vist reduïda.   
EDIFICABILITAT SUPERFÍCIE IEB   
PGOU 120.186 m²t 41.731 m²s 2,86 m²t/m²s   
PRI MILLORA 111.426,51 m²t 38.727,03 m²s 2,86 m²t/m²s   
\* \* \* \* \*  
Edificabilidad Superficie IEB   
PGOU 120.186 m²t 41.731 m²s 2,86 m²t/m²s   
PRI MEJORA 111.426,51 m²t 38.727,03 m²s 2,86 m²t/m²s   
Red viaria - 16.484,12 m²s   
Superficie dotacional total 21.700 m²s  
 19.244,12 m²s2. Justificació de l'edificabilitat  
En produir-se l'ampliació del vial en projecte núm. 1, de 548,09 m², s'ha optat per ajustar l'aprofitament objectiu total; per això, aquest s'ajusta a l'IEB donat en el Pla general, 2,86 m²t/m²s. La solució adoptada per a aquest ajust ha sigut incrementar el nombre d'altures en les illes de cases I, II i III, que passen de sis a set altures; així, es compensa la diferència provocada per la reducció de la superfície de sòl lucratiu.   
3. Valoració global  
L'article 80, segon paràgraf del Reglament de planejament de la Comunitat Valenciana, disposa el següent:  
«...Poden formular-se plans de reforma interior que, a més dels fins que els són propis, expressats en l'article 72 d'aquest reglament, tinguen com a objecte millorar l'ordenació continguda en el Pla general per al sòl urbà i àrees de reforma interior.»  
Igualment l'art. 82.1 del RPCV, pel que fa a l'abast dels plans de millora, estableix que:  
«Els plans de millora poden canviar determinacions del planejament anterior, fins i tot les establides en el Pla general, per a millorar-les»  
Les determinacions contingudes en l'homologació i el PRI es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 40 de LRAU. No s'aprecia inconvenient legal que impedisca atorgar l'aprovació autonòmica.  
4. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva de les homologacions i els plans parcials de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.   
A la vista de tot el que antecedeix la Comissió Territorial d'Urbanisme de data 28 de febrer del 2007, amb el vot favorable de tots els vocals presents excepte el representant del Ministeri de Medi Ambient que l'emet en sentit desfavorable,  
ACORDA  
Aprovar definitivament l'homologació i el PRI de millora UA núm. 11 àrea població del Pla general del municipi d'Oliva. A més, per al segellament del projecte, l'Ajuntament ha d'aportar dues còpies en suport digital.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data de recepció de la present notificació. L'esmentat article 44 de la Llei 29/1998 estableix literalment;  
«Art. 44.1. En els litigis entre administracions públiques no cap interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.»  
En el supòsit que no formule el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que crega oportú.  
Fet que se certifica amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 28 de febrer de 2007.- El secretari de la comissió territorial d'urbanisme: Álvaro Aleixandre Ortí.